# Beregszászi Pál (mérnök)

### A Wikipédiából, a szabad lexikonból.

Beregszászi Pál (Nagy Pál) (Debrecen, 1790. november 21. - Debrecen, 1865. augusztus 5.) mérnök, építészeti felügyelő és rajztanár

## [szerkesztés] Élete

Iskoláit szülővárosában végezte, mire Pesten mérnöki oklevelet nyert. Ezután beutazta a birodalmat, közben szakmájába vágó kisebb munkálatokat vállalva, 1819-ben a helytartótanács a debreceni főiskolához a rajzolás és az építészet tanárává nevezte ki őt s ez időtől kezdve, 1833-tól úgy is mint az építkezésekre felügyelő bizottság egyik tagja, munkásságát szülővárosának és az irodalomnak szentelte 1858. augusztus 1-ig, midőn nyugalomba vonult.

## [szerkesztés] Munkái

1. Az építés tudományának azon része, melyben az építésre teendő költségek számba vevése adódik elő. Debreczen, 1819. Négy réztáblával.

2. A rajzolás tudományának kezdete. A tanítványai számára készítette. U. ott, 1822. Öt réztáblával. (Ism. Kis Áron, M. Népisk. Tanítás Története 445.)

3. A szabad kézzel való rajzolás tudományának kezdete. Tanítványai számára készítette. U. ott, 1823. Tizenkét tábla rajzzal.

4. Az építés tudományának azon része, melyben az épületeknek erős és alkalmatos volta adódik elő. U. ott, 1825.

5. Az építés tudományának azon része, melyben épületekre teendő fedelek ismerete és rajzolása adatik elő. U. ott, 1846.

6. A tárgyaknak a látszás tudománya szerinti ismertetése és rajzolása. U. ott, 1859. 12 réztáblával.

7. Csokonai Vitéz Mihály siremléke. U. ott, 1860. Két rajztáblával.

8. Az építés tudományának azon része, melyben az épületek elkészítésére szolgáló oszloprendek ismertetése és rajzolása adatik elő. U. ott, 1863. 46 tábla rajzzal.

Munkái többször utánnyomattak év n.

Munkásságának nagy részét a rajzolásnak tudományos megalapítására fordította; kétszáz sajátkezüleg készített építészeti rajza maradt fenn.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/e/r/Beregsz%C3%A1szi_P%C3%A1l_%28m%C3%A9rn%C3%B6k%29_0aad.html"

Kategória: Magyar pedagógusok

##### Views

- Szócikk
- Vitalap
- Aktuális változat

##### Keresés